[{"text_idx": "#000004", "text": "Eesti helilooja Adolf Vedro (1890-1944) looming kogumikul \"Eesti helisalvestised 1939\"."}, {"text_idx": "#000005", "text": "Adolf Vedro on kirjutanud muusikat pea ko\u0303ikides z\u030canrides, tema loomingunimistust leiab orkestrimuusikat (sh su\u0308mfonietid), klaverikontserdi, kammermuusikat (na\u0308iteks sonaat viiulile ja klaverile) ning teoseid klaverile (na\u0308iteks Runo nr. 1\u20133) ja kujundusmuusikat teatrilavastustele.Kogu loomingu keskseks teoseks on 1932. aastal Georg Tuksami libretole kirjutatud ooper \"Kaupo\". Vokaalmuusikast kuuluvad tema loomepa\u0308randisse ka vo\u0303idupu\u0308ha mu\u0308steerium \"Jaani tulemine\" segakoorile ja su\u0308mfooniaorkestrile, mitmed soololaulud ning a cappella koorimuusika eelko\u0303ige segakoorile (na\u0308iteks laul \"Midrilinnu ma\u0308ng\").Oma loomingus pu\u0308u\u0308dis Vedro vana runolaulu seostada erinevate kompositsionitehnikatega. Ta ka\u0308is ka ise suviti rahvaviise korjamas."}]